**ROMÂNIA**

**JUDEŢUL SUCEAVA**

**CONSILIUL LOCAL BĂLCĂUŢI**

**PROCES VERBAL**

Încheiat azi, 31.08.2015 in sedinta extraordinară a Consiliului Local Bălcăuţi.

Prin dispoziţia primarului comunei Bălcăuţi nr. 149 din 27.08.2015 a fost convocat consiliul local al comunei Bălcăuţi la sediul Primăriei în data de 31.08.2015 orele 09.00 in şedinţă extraordinară prin invitaţii scrise.

Secretarul comunei face apelul nominal şi constată că sunt prezenţi 10 consilieri din cei 13 consilieri convocaţi, lipsind domnii consilieri Şmighelschi Titi, Burlică Mircea, Homeniuc Ilie.

Preşedinte de şedinţă este ales domnul Manec Viorel în unanimitate de voturi, la propunerea domnului Fediuc Ioan.

Doamna secretar atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată, privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe, înainte de a se intra în discuţii, acest lucru.

Domnul primar, Ursachi Vasile prezintă proiectul ordinii de zi, după cum urmează:

1. Proiect de hotărâre privind revocarea hotărârilor consiliului local Bălcăuţi nr.27 din 15.07.2015 privind modificarea şi completarea inventarului bunurilor care alcătuiesc domeniul privat al comunei Bălcăuţi, nr.34 din 14.08.2014privind aprobarea trecerii din domeniul privat în domeniul public a unor imobile situate în comuna Bălcăuţi, judeţul Suceava şi nr.35 din 14.08.2015 privindcompletarea Inventarului bunurilor care fac parte din domeniul public al comunei Bălcăuti, judeţul Suceava, înscris în Anexa la Hotărârea nr. 15/13.09.1999, cu modificările şi completările ulterioare.

Iniţiator, primarul comunei.

2. Proiect de hotărîre privind trecerea drumurilor de exploataţie agricolă în domeniul public al comunei Bălcăuţi, judeţul Suceava.

Iniţiator, primarul comunei.

Se supune la vot proiectul ordinii de zi, şi este votat în unanimitate de voturi.

Se trece la al doilea punct al ordinii de zi, proiect de hotărâre revocarea hotărârilor consiliului local Bălcăuţi nr.27 din 15.07.2015 privind modificarea şi completarea inventarului bunurilor care alcătuiesc domeniul privat al comunei Bălcăuţi, nr.34 din 14.08.2014privind aprobarea trecerii din domeniul privat în domeniul public a unor imobile situate în comuna Bălcăuţi, judeţul Suceava şi nr.35 din 14.08.2015 privindcompletarea Inventarului bunurilor care fac parte din domeniul public al comunei Bălcăuti, judeţul Suceava, înscris în Anexa la Hotărârea nr. 15/13.09.1999, cu modificările şi completările ulterioare.

Domnul primar prezinta expunerea de motive prezentîndu-le domnilor consilieri Adresa Instituţiei Prefectului nr.13037, 13038/30/3 din 27.08.2015 explicându-le că se impune revocarea hotărârilor privind trecerea în domeniul privat a drumurilor de exploataţie agricolă şi mai apoi trecerea acestora din domeniul privat în domeniul public, precum si completarea domeniului public urmând ca procedura să fie reluată conform prevederilor legale.

Nefiind inscrieri la cuvant se supune la vot proiectul de hotarare si este votat cu 10 voturi pentru, nici o abtinere si nici un vot impotriva.

Se trece la urmatorul punct al ordinii de zi, proiect de hotarare privind trecerea drumurilor de exploataţie agricolă în domeniul public al comunei Bălcăuţi, judeţul Suceava

Domnul primar prezinta expunerea de motive si explică că acesta este primul proiect de hotărîre pentru completarea ulterioară a domeniului public al comunei Bălcăuţi, explicând incă o dată care sunt tronsoanele de trumuri de exploataţie agricolă care vor fi incluse în domeniul public respectiv:

* Drumul de exploataţie agricolă situat în satul Bălcăuţi, comuna Bălcăuţi, judeţul Suceava, de la E85 până la Tincu Silvia.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la E85 până la Peniuc Maria.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la DC35 până la Mlaca.
* Drumul de exploataţie agricolă, situat în satul Negostina, comuna Bălcăuţi, judeţul Suceava de la Ferma SC Cerbul Carpatin până laE85 .
* Drumul de exploataţie agricolă, situat în satul Negostina, comuna Bălcăuţi, judeţul Suceava de la E85 până la Chideşa Mircea .
* Drumul de exploataţie agricolă, situat în satul Gropeni, comuna Bălcăuţi, judeţul Suceava de la DJ209D până la DC35 .

Se supune la vot proiectul de hotarare si este votat cu 10 voturi pentru, nici o abtinere si nici un vot impotrivă.

Nemaifiind inscrieri la cuvant domnul presedinte de sedinta declara inchisa sedinta ordinara a Consiliului local Balcauti din data de 31.08.2015.

**PREŞEDINTE DE ŞEDINŢĂ SECRETARUL COMUNEI**

**Manec Viorel Fediuc Dalila Maria**